আগারগাঁওয়ে ১০ পাসপোর্ট দালালকে দন্ড ও জরিমানা
রাজধানীর আগারগাঁও থেকে দুই নারীসহ পাসপোর্ট দালাল চক্রের ১০ সদস্যকে আটক করে জরিমানা ও বিভিন্ন মেয়াদে কারাদন্ড দিয়েছে র‌্যাব। গতকাল বেলা ১টা থেকে বিকেল ৩টা পর্যন্ত র‌্যাব-২ এর একটি দল এ অভিযান চালায়। র‌্যাব সদর দফতরের নির্বাহী ম্যাজিস্ট্রেট মো. আনিছুর রহমান এ দন্ড দেন। গতকাল এক বিজ্ঞপ্তিতে এ তথ্য জানানো হয়।
নির্বাহী ম্যাজিস্ট্রেট বলেন, গোপন তথ্যের ভিত্তিতে পাসপোর্ট অফিস ও আশপাশের এলাকায় অভিযান চালিয়ে পাসপোর্ট দালালচক্রের ১০ সদস্যকে আটক করা হয়। তাদের মধ্যে- বজলু মিয়া, উজ্জল হোসেন, দরগা আলী, মানিক মিয়া, সেলিম রানা, আবু তালেব শেখ প্রত্যেককে ১ মাস করে কারাদন্ড এবং আবুল হোসেন, মজিবর রহমান, সাহেরা খাতুন ও সালেহা বেগম প্রত্যেককে ১০ হাজার টাকা জরিমানা করা হয়।
তিনি আরও জানান, আটক দালালরা দীর্ঘদিন ধরে অল্প সময়ে পাসপোর্ট করে দেওয়াসহ বিভিন্ন প্রলোভন দেখিয়ে সাধারণ মানুষদের সঙ্গে প্রতারণা করে অনেক টাকা হাতিয়ে নিয়েছে।
পাসপোর্ট অফিসের এডির ওপর হামলার ঘটনায় গ্রেফতার ৫
পাসপোর্ট র‌্যাংকিং এক ধাপ অবনতি বাংলাদেশের
দুবাই বাংলাদেশ কনস্যুলেটের সার্ভার ত্রুটি নিরসন আবার পাসপোর্ট ও ভিসা সংক্রান্ত কার্যক্রম শুরু
পাসপোর্ট মেলে না ঘুষ ছাড়া
রাজধানীতে জাল পাসপোর্ট ও ভিসাসহ ৩ জন মানবপাচারকারী গ্রেফতার